Tamara Rylova

Tamara Nikolajevna Rylova () var ein russisk skeiseløpar frå Vologda som vart verdmeister i 1959. Ho representerte Sovjetunionen.

Sovjetiske kvinner dominerte internasjonal skeisesport åra 1953-64, ein tolvårs-periode der dei la beslag på alle pallplassane i verdsmeisterskap. Rylova, ein av desse utøvarane, fekk sin internasjonale debut i Skeise-VM 1954. Den 11. januar 1955 sette ho ny verdsrekord på 500 meter og sletta dermed Laila Schou Nilsen sin rekord som hadde stått i nesten 18 år. Dagen etter forbetra ho verdsrekorden på 1000 meter til 1.33,4. Seinare i sesongen vart ho nummer to i verdsmeisterskapen 1955, bak Rimma Zjukova.

I 1956 vart Rylova nummer 3 i verdsmeisterskapen, medan ho i 1957 og 1958 kom på andreplass i verdsmeisterskapen, begge gongane bak Inga Artamonova. I 1959 gjekk Rylova inn til siger i verdsmeisterskapen, framom Valentina Stenina. Året etter vart Rylova sølvmedaljør i VM for fjerde gong, då Stenina gjennomførte ein glitrande 3 000 m og erobra laurdbærkransen.

Under Vinter-OL 1960 i Squaw Valley måtte verdsrekordhaldar Rylova nøye seg med ein fjerdeplass på 500 meter og ein bronsemedalje på 1000 m. Fire år seinare kom ho tilbake internasjonalt og vart nummer 3 i Skeise-VM 1964. Ho la opp i 1967.

Kjelder

Denne artikkelen bygger på «Tamara Nikolajewna Rylowa» frå ,  den 19. februar 2026.  

Kategori:Sovjetiske skeiseløparar
Kategori:Folk frå Vologda
Kategori:Verdsmeistrar i lengdeløp på skeiser – Allround
Kategori:Olympiske bronsemedaljevinnarar for Sovjetunionen
Kategori:Olympiske bronsemedaljevinnarar i lengdeløp på skeiser
Kategori:Medaljevinnarar under vinter-OL 1960
Kategori:Sovjetiske deltakarar under vinter-OL 1960
Kategori:Skeiseløparar under vinter-OL 1960